AIŠKINAMASIS RAŠTAS

Dėl Molėtų rajono savivaldybės tarybos 2015 m. vasario 20 d. sprendimo Nr. B1-30 „Dėl Molėtų rajono savivaldybės 2015 metų biudžeto patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Parengtas 2015 m. rajono savivaldybės biudžeto pakeitimo projektas, kuriuo savivaldybės biudžetas didinamas 159276 Eur, mažinamas 99013 Eur ir perskirstomos lėšos tarp asignavimų valdytojų bei jų paskirties .

Savivaldybės biudžetui 88924 Eur padidinta speciali tikslinė dotacija kapitalo investicijoms-Molėtų kultūros centro, Molėtų rajono viešosios bibliotekos, Molėtų krašto muziejaus( Molėtų kultūros namų pastato) rekonstrukcijoms darbams finansuoti.

Už parduodamus butus planuojama gauti 42800 Eur. Kadangi lėšas, gautas pardavus gyvenamąjį plotą, galima panaudoti tik būsto įsigijimui, planuojama už šią sumą įsigyti socialinius būstus.

Didėjant su sunkia negalia žmonių skaičiui, 2015 metais smarkiai išaugo lėšų poreikis jų išlaikymui globos įstaigose. Kadangi tai yra valstybės funkcija ( perduota savivaldybei) , socialinės apsaugos ir darbo ministerijos papildomai skirtais 17000 Eur didinamas savivaldybės biudžetas.

2052 Eur finansų ministerija kompensavo savivaldybei lėšas už suteiktą finasinę paramą užsienyje mirusio Lietuvos Respublikos piliečio palaikams pervežti į LR.

Molėtų menų mokykla ir Molėtų krašto muziejus numato gauti 8500 Eur daugiau, negu planuota pajamų už teikiamas paslaugas. Įstaigų vadovų prašymu, šiuo sprendimu padidinami šių įstaigų asignavimai ir paskirstomi jų išlaidoms finansuoti .

Lietuvos Respublikos švietimo ir mokslo ministro 2015 m. spalio 21 d. įsakymu Nr. V-1089 ,,Dėl švietimo ir mokslo ministro 2015 m. sausio 6 d. įsakymo Nr. V-6 ,,Dėl specialios tikslinės dotacijos mokinio krepšeliui finansuoti 2015 metais paskirstymo pagal savivaldybes ir specialios tikslinės dotacijos savivaldybių mokykloms ( klasėms arba grupėms), skirtoms šalies ( regiono) mokiniams, turintiems specialiųjų ugdymosi poreikių, ir kitoms savivaldybėms perduotoms įstaigoms išlaikyti 2015 metais paskirstymo pagal savivaldybes patvirtinimo“ pakeitimo“ dėl sumažėjusio mokinių skaičiaus , Molėtų rajono savivaldybei mokinio krepšelis sumažintas 51613 eurųi ir Lietuvos Respublikos socialinės apsaugos ir darbo ministro 2015 11 26 įsakymu Nr. A1-696 ,,Dėl Lietuvos Respublikos socialinės apsaugos ir darbo ministro 2014 m. gruodžio 31 d. įsakymo Nr. A1-686 ,,Dėl valstybės biudžeto specialių tikslinių dotacijų savivaldybių biudžetams 2015 metais paskirstymo savivaldybių administracijoms patvirtinimo „ pakeitimo“ pagal Molėtų rajono savivaldybės pateiktus skaičiavimus, speciali tikslinė dotacija mokinių socialinei paramai sumažinta 47400 eurų,

Atsižvelgus į biudžetinių įstaigų ( Balninkų pagrindinės mokyklos, Molėtų švietimo centro, Molėtų rajono ugniagesių tarnybos ir Molėtų r. kūno kultūros ir sporto centro) direktorių prašymus, siekiant pilnai panaudoti jiems patvirtintas biudžeto lėšas bei užtikrinti skolų sumažinimą, lėšos perskirstomos šių įstaigų viduje.

Pagal savivaldybės administracijos Buhalterinės apskaitos skyriaus pateiktą informaciją, apie netekusius paskirties biudžeto asignavimus ,skirtus savivaldybės administracijai ir papildomą lėšų poreikį, šiuo sprendimu perskirstoma 94147 eurai, iš kurių 4000 eurų siūloma skirti Molėtų rajono ugniagesių tarnybai turto ( automobilio) įsigijimui, 2000 eurų Molėtų krašto muziejui, 1000 Eur Molėtų kultūros centrui šventinių renginių organizavimui. Likusi 87147 eurų suma perskirstoma savivaldybės administracijoje. 38947 eurais padidinama lėšos miesto ir gyvenviečių priežiūrai bei 3200 eurų miesto apšvietimui, kadangi tvirtinant 2015 m. biudžetą ir siekiant subalansuoti pajamas ir išlaidas, šių išlaidų poreikis buvo sumažintas 40000 eurų. 35000 eurų iš numatomų nepanaudoti socialinėms pašalpoms lėšų planuojama papildomai skirti socialinio būsto pirkimui ir nepasiturinčių rajono gyventojų vienkartinei paramai, bei 10000 eurų buvusios Verbiškių pradinės mokyklos pastato remontui ( bibliotekos langų pakeitimas ir šildymo įrengimas), pritaikant jį vietos bendruomenės poreikiams.

**2. Savivaldybės biudžeto vykdymo teisinis pagrindas yra**

Lietuvos Respublikos biudžeto sandaros įstatymas ir Lietuvos Respublikos Vyriausybės nutarimas ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo” ir Molėtų rajono savivaldybės biudžeto asignavimų administravimo, biudžeto vykdymo ir atskaitomybės tvarkos aprašas, patvirtintas Molėtų rajono savivaldybės tarybos 2011-09-15 sprendimu Nr. B1-177 .

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių priėmus šį sprendimą nenumatoma. Teigiama-sumažės savivaldybės biudžeto įsiskolinimai ir didės biudžeto įvykdymo procentas.

**4.Vykdytojai, įvykdymo terminai**

Savivaldybės administracija ir biudžetinių įstaigų vadovai –asignavimų valdytojai.

Parengė

Genė Kulbienė

Finansų skyriaus vedėja